Okresná prokuratúra Žilina 
Moyzesova 20, 011 56 Žilina 1 	

Sp. zn. : 1 Pv 819/06/5511	Žilina, 14.11.2012
EEČ : 2-43-447-2012

U Z N E S E N I E

Trestná vec:	obvinený XXXXX 
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Žilina
Podľa § 215 odsek 2 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX, 
dňa  13.06. 2006 v čase o 17.15 hodine na ceste II/507 v kilometri 213,150 viedol nákladné motorové vozidlo značky Mercedes Benz, evidenčné číslo XXXXX s návesom evidenčné číslo XXXXX v smere od Žiliny na Bytču, kde pri predchádzaní ohrozil vodiča motocykla značky XXXXX XXXXX pred ktorého sa zaraďoval a ktorého zachytil pravou zadnou časťou návesu, pričom mu spôsobil neúplnú zlomeninu dolného konca ľavej vretennej kosti v typickom mieste s odlomením výbežku lakťovej kosti, pomliaždenie a oderky oblasti pravého kolena, ktoré zranenia si vyžiadali práceneschopnosť v trvaní 5 týždňov, 
pričom  vodič XXXXX  svojim konaním porušil ustanovenie  § 14 odsek 3 Zákona Národnej rady Slovenskej republiky číslo 315/1996 Zbierky zákonov o premávke na pozemných komunikáciách. 

lebo o skutku odovzdanom na trestné stíhanie do cudziny bolo právoplatne rozhodnuté  iným cudzozemským orgánom príslušným na konanie o trestnom čine,  a toto rozhodnutie možno považovať za dostačujúce
Odôvodnenie:
     Dňa 21.3. 2012 dozorový prokurátor uznesením zapokračoval v trestnom stíhaní podľa § 228 ods. 5 Tr. por., nakoľko už pominuli dôvody trestného stíhania. 

      Dňa 7.3.2008 bolo tunajšej prokuratúre zaslané rozhodnutie Českej republiky, z ktorého vyplýva, že  uznesením Okresného štátneho zastupiteľstva v Prostějove  pod sp. zn. 2 ZT 341/2007 zo dňa 16.1.2008 bolo podmienečne zastavené trestné stíhanie obv. XXXXX  a bola mu uložená skúšobná doba 12 mesiacov.  

      Dňa 06. 05. 2009 bolo doručené právoplatné uznesenie Okresného štátneho zastupiteľstva v Prostějove zo dňa 17.2.2009  z ktorého vyplýva, že obv. XXXXX sa v skúšobnej dobe podmienečného zastavenia trestného stíhania osvedčil.

      Z uvedeného teda vyplýva, že právoplatné rozhodnutie Okresného štátneho zastupiteľstva v Prostějove,  ČR, teda dožiadaného štátu, tvorí prekážku ďalšieho stíhania. Orgány činné v trestnom konaní v Slovenskej republike preto vo veci ďalej nie sú oprávnené konať.  
 
      Podľa § 215 ods. 2 písm. c) Tr. por. v znení účinnom od 01.09.2011 prokurátor môže zastaviť trestné stíhanie, ak o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte, a toto rozhodnutie možno považovať za dostačujúce. 

       Na základe týchto skutočností som bez ďalšieho rozhodol tak, ako je uvedené vo výrokovej časti tohto uznesenia a trestné konanie vo veci trestného činu  ublíženia na zdraví podľa § 158 Tr. zák.  som podľa § 215 ods. 2 písm. c)  Tr. por. zastavil.
Poučenie:
Proti tomuto uzneseniu je prípustná sťažnosť v lehote do 	                    
troch dní od jeho oznámenia prostredníctvom Okresnej 	  	                 
prokuratúry v Žiline na Krajskú prokuratúru v Žiline.

Mgr. Marek Sinčák
prokurátor